13 मई को इंडिया पहुंचेंगी प्रियंका चोपड़ा, एक्ट्रेस के घर पर हुई सजावट
Actress Parineeti Chopra and AAP MP Raghav Chadha Engagement Ceremony Preparations Video - एक्ट्रेस परिणीति चोपड़ा और AAP सांसद राघव चड्ढा 13 मई को सगाई करने वाले हैं। खबरों की मानें तो कपल के घर में सगाई की तैयारियां जोरों पर हैं। हाल ही में सोशल मीडिया पर एक वीडियो सामने आया है
एक्ट्रेस परिणीति चोपड़ा और AAP सांसद राघव चड्ढा 13 मई को सगाई करने वाले हैं। खबरों की मानें तो कपल के घर में सगाई की तैयारियां जोरों पर हैं। हाल ही में सोशल मीडिया पर एक वीडियो सामने आया है, जो कि कपल की सगाई की तरफ इशारा कर रहा है। चर्चित वीडियो परिणीति के घर का है, जिसकी बालकनी में लाइट की लड़ियां लगी हैं।
मीडिया रिपोर्ट्स की मानें तो परिणीति की बहन प्रियंका चोपड़ा भी इस सेरेमनी में शिरकत करने वाली हैं। हालांकि, अभी तक परिणीति-राघव की तरफ से सगाई की खबरों को लेकर कोई पुष्टि नहीं की गई है।
कपूरथला हाउस में होगी सगाई, 13 की सुबह मुंबई आएंगी प्रियंका 
हिंदुस्तान टाइम्स की रिपोर्ट्स के मुताबिक परिणीति-राघव की सगाई कनॉट प्लेस के कपूरथला हाउस में होने वाली है, जहां दोनों के करीबियों के बीच सेरेमनी होगी। मीडिया सोर्सेस की मानें तो बहन की सगाई के लिए प्रियंका 13 मई की सुबह दिल्ली पहुंचेंगी।
काम से समय निकालकर इंडिया आएंगी प्रियंका 
मीडिया से जुड़े एक सोर्स ने कहा- ‘प्रियंका की यह इंडिया ट्रिप बेहद छोटी होने वाली है। वो अपने काम के बिजी शिड्यूल के बीच समय निकालकर इस इवेंट का हिस्सा बनने वाली हैं। इसलिए वो इवेंट में पहले नहीं आ सकी हैं। उनके पति निक शायद इस सेरेमनी में नहीं आ सकेंगे। हालांकि, अभी यह तय नहीं है मालती अपनी मौसी की सगाई का हिस्सा होंगी या नहीं।’
परिणीति दिल्ली में कर रही सगाई की तैयारियां 
सोर्सेस की माने तो परिणीति पहले से ही अपने परिवार के साथ दिल्ली में हैं और सगाई की तैयारियों में बिजी हैं। वो सगाई को ज्यादा प्राइवेट रखने की कोशिश नहीं कर रही हैं। माना जा रहा है कपल केवल परिवार और करीबी दोस्तों के साथ यह सेरेमनी करने वाला है।’
पंजाबी अंदाज में होगी कपल की सगाई
परिणीति- राघव की सगाई में पंजाबी अंदाज देखने को मिलेगा। सेरेमनी नाच-गाना से भरपूर पंजाबी स्टाइल में होगी। सगाई का थीम पेस्टल रखा गया है और बाकी मेहमानों को भी पेस्टल ठीम फॉलो करने के लिए कहा गया है। माना जा रहा है कि 12 मई की रात से ही कपूरथला हाउस में मेहमानों का इंट्री शुरू हो जाएगी।
सोर्सेस का कहाना हा कि सगाई में मीडिया की मोजूदगी को लेकर अभी भी श्योरिटी नहीं है। वो मीडिया के बीच आकर पब्लिक अपियरेंस देंगे या फिर नहीं इसे लेकर अभी तक कोई क्लियरिटी नहीं है। अभी इस बात को लेकर कपल ने कोई प्लानिंग नहीं की है।
मनीश मल्होत्रा का डिजाइनर लहंगा पहनेंगी परिणीति 
गेस्ट लिस्ट की बात करें तो फैशन डिजाइनर मनीष मल्होत्रा इस सगाई का हिस्सा जरूर होंगे। परिणीति अपने खास दिन के लिए उन्हीं का डिजाइनर आउटफिट पहनेंगी। वहीं राघव अपने मामा फैशन डिजाइनर पवन सचदेव के डिजाइनर ड्रेस में नजर आएंगे।
9 मई को एक साथ दिखे परिणीति-राघव
सगाई की खबरों के बीच 9 मई की सुबह परणीति-राघव को मुंबई एयरपोर्ट पर स्पॉट किया गाय। इस दौरान परिणीति रेड सूट में नजर आईं। वहीं राघव ब्लैक शर्ट और पैंट में बेहद स्टाइलिश लगे। मुंबई से फ्लाइट लेने के बाद राघव और परिणीति दिल्ली पहुंचे। जहां वो पैपराजी से घिरे नजर आए। पैपराजी ने उनसे पूछा- क्या वह शादी में सभी को बुला रही हैं?’ इस पर परिणीति ने कोई जवाब नहीं दिया और मुस्कुराते हुए आगे बढ़ गईं।